Gedagte vir die dag: Die Here is by jou | Maroela Media
Gedagte vir die dag: Die Here is by jou
Ek self gee jou die opdrag. Wees sterk, wees vasberade. Moenie skrik nie, moenie bang wees nie, want Ek, die Here jou God, is by jou oral waar jy gaan. (Jos 1:9)
Is hierdie nie die wonderlikste belofte nie! Hoe kan ’n mens nog bang wees as die Here vir jou sê Hy is self by jou, jy hoef nie bang te wees nie?
Ons is soms vir so baie dinge bang. Ons is bang vir die bekende, ons is bang vir die onbekende. Ons is bang vir die duisternis, maar ook vir die lig. Ons is vir soveel dinge bang dat dit ons later heeltemal verlam om enigiets te geniet. Ons is te bang om nuwe dinge te probeer en stagneer in ’n ongelukkige en saai lewe. Ons is later bang mense wat vol vrees na die wêreld kyk, maar tog smag ons om deel te wees van hierdie wêreld. Ons weet ons mis ’n klomp vreugde, maar ons vrees hou ons terug.
Miskien dink jy die Here het nog nooit vir jóú gesê wat Hy vir Josua gesê het nie. Tog is dit hier waar jy die fout maak. Dit staan in die Bybel en daarom sê Hy dit vir jou ook. Hou op bang wees, die Here is by jou.
Andries Enslin CUM-uitgewers
Gedagte vir die dag: Leer by Jesus hoe om te leef
Gedagte vir die dag: Bid vir wysheid
Dankie God seen ons vandag Hy is onsGod Groot. Hy is ons troos ons krag Amen